कुल्लू-मनाली विमानक्षेत्र

कुल्लू-मनाली विमानक्षेत्र (IATA: KUU, ICAO: VIBR) (अन्य नाम: कुल्लु मनाली हवाई अड्डा, भुन्तर विमानक्षेत्र) हिमाचल प्रदेश स्थित सीमित सुविधायुक्त हवाईअड्डा है। भुन्तर हवाई अड्डा विमानचालकों के लिये एक चुनौती भारा अवतरण होता है, क्योंकि यहां की उड़ानपट्टी एक गहरी घाटी में बनी है, जिसको कई हजार फ़ीट ऊंचे पर्वत शिखर घेरे हुए हैं। विमानक्षेत्र के निकट ही व्यास नदी भी बहती है जिससे १९९५ में उत्पन्न बाढ़ ने इस हवाई अड्डे को खतरे की स्थिति में ला दिया था। भुन्तर में नये विमान टर्मिनल भवन का उद्घाटन २००८ में ही हुआ था। इसके साथ ही यहाम के एप्रन में एक साथ दो विमानों की पार्किंग सुविधा हो गयी है। यहां किंगफ़िशर एयरलाइंस ने सितम्बर २०१२ में अपनी सुविधाओं को विराम दे दिया था लेकिन एयर इण्डिया क्षेत्रीय ने अपनी वायु सेवाओं को कुल्लू में मई २०१३ से पुनरारम्भ कर दिया था। डेक्कन चार्टर्स ने हिमालयन बुल्स के साथ कुल्लु-चण्डीगढ़-कुल्लु शटल सेवाएं २ अप्रैल २०१४ से आरम्भ की हैं। सन्दर्भ बाहरी कड़ियाँ VIBR विमानक्षेत्र सूचना वर्ल्ड एयरपोर्ट डाटा पर। आंकड़े अक्टूबर २००६ तक अद्यतित। KUU का दुर्घटना इतिहास विमानन सुरक्षा तंत्रजाल कुल्लू-मनाली विमानक्षेत्र: भारतीय विमानपत्तन प्राधिकरण के जालस्थल पर। हिमालयन बुल्स